text: 15 mentorer skal hjælpe teenagere
  17 august 2016 kl. 15.57
  15 kommende mentorer var i dag på kursus i Hedensted. De skal uddannes i at finde skoletrætte teenageres talenter. 
  En mentorordning, der har kørt flere andre steder i landet, kom i dag for første gang til Syd- og Sønderjylland. Det er Landsforeningen Talentspejderne, der sammen med Hedensted Kommune, er ved at uddanne mentorer, der skal hjælpe teenagere i alderen 12-15 år.  Målet er, at de nye mentorer skal hjælpe teenagere, der af den ene eller anden grund er skoletrætte, med at finde talenter og evner, teenagerne er særligt gode til.
  Frivillige kræfter får også selv noget ud af det
  Mentorerne arbejder frivilligt og forpligter sig derfor til at bruge noget at deres fritid til det, men for nogle af de frivillige, 
  For Marianne Bundgaard, der er med på dagens kursus, handler det om lysten til at være sammen med unge mennesker. 
  - Jeg synes det er meget livsgivende at være sammen med unge, de har en anden energi og er oppe på beatet.
  Marianne Bundgaard: "Jeg synes det er meget livsgivende at være sammen med unge."
  Hun er ikke blevet matchet med sin teenager endnu, men fortæller til TV SYD, at hun glæder sig til at møde personen. Over cirka et halvt år skal hun med ugentlige samtaler hjælpe teenageren med at finde ud af, hvad han eller hun er særligt god til. 
  - Jeg håber, at den unge vil få en større tillid til sine egne ressoucer, siger Marianne Bundgaard. 
  Landsforeningen Talentspejderne søger flere mentorer.
  